open-index/open-wikipedia-markdown huggingface dataset:
Salutaguse mõis

**Salutaguse mõis** (saksa keeles *Sallentack*) oli rüütlimõis Hageri kihelkonnas Harjumaal, tänapäevase haldusjaotuse järgi Rapla maakonnas Kohila vallas Salutaguse külas. Mõis eraldati Angerja mõisast 1700. aastal.

## Arhitektuur

Historitsistlikus stiilis piklik ühekorruseline peahoone valmis 19. sajandi teisel poolel. Ehitise fassaadi kaunistasid astmikviiludega kesk- ja külgrisaliidid. Hoone põletati maha 1905. aasta revolutsiooni käigus, ent ehitati veidi muudetud kujul taas üles (astmikviilud tehti siledaks; mõisaesine terrass ehitati ümber). Korterelamuna kasutust leidnud mõisahoone põles uuesti 1980. aastatel, misjärel jäi varemeisse.

## Mõisaansambel

Mõnesaja meetri pikkune sihitee viis Kohila–Tuhala maanteelt otse mõisasüdamesse, osutades künkale ehitatud peahoone keskteljele. Kõrvalhooned paiknesid peahoonest põhja pool, nii peahoone esise auringi servas kui ka sissesõidutee-allee äärsetel aladel. Mõisasüdant ümbritseb mõisapark.

## Omanikud

1879. aastani kuulus mõis Meyendorffidele. 1879. aastast oli ta Ungern-Sternbergide ja Rammide valduses. Mõisa viimane võõrandamiseelne omanik oli Fridolf von Ramm. Edaspidi on üks mõisasüdame nimetamist väärt omanikke olnud Busch, kes rajas 1930. aastal Salutaguse mõisa endisse viinavabrikusse pärmitehase. Venemaa riigiametnik **Konrad Axel von Gernet** on sündinud Salutaguse mõisas.

## Mõis tänapäeval

Pärast 1980. aastatel toimunud põlengut mõisa peahoonet ei taastatud, ohtlikud varemed lammutati 23. veebruaril 2012. Hävinud on ka paljud kõrvalhooned, mõni hoone on aga kohandatud Salutaguse pärmivabriku tootmishooneks. Veidi muudetud kujul eksisteerib tänini peahoone läheduses mõisa valitsejamaja (puithoone) ning pargis on seni alles aiapaviljon, kus peetakse tihti külaüritusi.

## Välislingid
* Salutaguse mõis Eesti mõisaportaalis
* Salutaguse mõis Rapla maakond Kohila vald Salutaguse küla "Mõisate ülevaated (1976-1978)" (Muinsuskaitseameti digitaalarhiiv)
Ressursijaotus

**Ressursijaotus** on operatsioonisüsteemi poolt hallatav arvuti riistvaraliste ressursside optimaalne jaotamine protsesside vahel. Sellega tegeleb ressursi jagamise algoritm - plaanur.

Operatsioonisüsteemi tööks on määrata, millises järjekorras võetakse konkreetne protsess protsessori või näiteks kõvaketta poolt jutule. Protsessi asetsemist ja käitumist selles järjekorras kontrollib vastav tarkvara (plaanur (*scheduler*)). Reeglina on plaanuri ülesandeks jaotada protsessori  koormust protsesside vahel võimalikult võrdselt ning optimaalselt.

Eriti kriitiline on plaanuri  käitumisalgoritmi valik ja seadistamine superarvutite puhul. Personaalseks kasutuseks mõeldud operatsioonisüsteemide  (näiteks Microsoft Windows) puhul ei ole plaanuri  töö eriti hästi reguleeritud:  kõige ilmekamaks näiteks on see, kui mõni protsess haarab kas sihilikult või vea tõttu   enda alla  protsessori kogu ressursi ja aeglustab nõnda operatsioonisüsteemi  tunduvalt või põhjustab koguni selle hangumise. Süsteemikriitiliste rakenduste käitamiseks mõeldud operatsioonisüsteemide puhul on sellega arvestatud ning näiteks Solarise puhul rakendab plaanur  eespoolkirjeldatud olukorra puhul vastavad kaitsemeetmed.

Plaanuri tööpõhimõte on alati paika pandud mingi kindla algoritmi alusel.

## Populaarsemate ressursijaotusalgoritmide loend

*First Come First Served
*Shortest Job Next
*Shortest Remaining Time Next
*Round Robin

## Välislingid

*Ülevaade ressursijaotusalgoritmidest (*inglise keeles*)
Tööpartei (Holland)

**Hollandi Tööpartei** (hollandi *Partij van de Arbeid*, lühend: **PvdA**) on sotsiaaldemokraatliku suunitlusega Hollandi partei. Loodi 1946. aastal, kui liitusid sotsialistlik Hollandi Sotsiaaldemokraatlik Töölispartei (*SDAP*), väike sotsiaalliberaalne Vabameelsete Demokraatlik Liiga (*VDB*) ja väikene sotsiaalprotestantlik Kristlik Demokraatlik Liit (*CDU*).

## Ajalugu
Tööpartei loojad tahtsid lõpetada ühiskonna jaotumist piilariteks (hollandi *Verzuiling*) rahvapartei moodustamise kaudu (HSDTP esindas sotsialistliku piilarit, VDL esindas üldist piilarit, KDL protestantliku piilarit). 1946. aasta programm kombineeris sotsialistlike ideaale liberaalsete, religioonsete ja humanistlike ideedega. 1948. aastal lahkus osa liberaale HTP-st, kuna neid ei rahuldanud partei sotsialistlik diskursus. Seega eesmärk piilareid kaotada HTP-l ei õnnestunud. Lahkulöönud liberaalid moodustasid koos konservatiivse Hollandi Vabaduseparteiga (PvdV) paremtsentristliku konservatiiv-liberaalse Rahvapartei Vabaduse ja Demokraatia Eest (VVD).

## Esindatus valitavates kogudes
Parteil on 6 kohta Euroopa Parlamendis, mis on suurim esindus Hollandi parteidest. Hollandi parlamendi teises kojas on HTP-l 9 kohta 150-st, esimeses kojas 6 kohta 75 kohast. 2007–2010 kuulus Tööpartei KDÜ ja Kristliku Liiduga KDÜ juhitavasse valitsusse.

## Rahvusvahelised suhted
Partei kuulub Sotsialistlikku Internatsionaali ja Euroopa Sotsiaaldemokraatlikku Parteisse.

## Välislingid
*HTP lehekülg (*hollandi keeles*)
Eelisasendus

**Eelisasendus** (ingl. k *preemption*) tähendab seda, et teatud algoritm – plaanur – saab peatada töös oleva protsessi töötlemise, eelistades sellele kõrgema prioriteediga protsessi ja lükates selle töötlusse.

## Vaata ka

*Shortest Job Next (SJN)
*Shortest Remaining Time Next (SRTN)
*Ressursijaotus
Poogen

**Poogen** on mitmetähenduslik sõna.

***[[Poogen (paber)|Poogen]]** on teatud suurusega paberileht, ka trükise mahu arvestamise ühik.
***[[Poogen (muusika)|Poogen]]** on riist, mille abil tekitatakse heli teatud keelpillidel (poogenpillidel). 
***[[Poogen (portaal)|Poogen]]** ehk Poogen.ee on ka Eesti kirjandusportaal, kus autorid avaldavad oma loomingut.

## Vaata ka
*Arvestuspoogen
*Autoripoogen
*Margipoogen
*Trükipoogen
Inimkaubandus

**Inimkaubandus** on ÜRO rahvusvahelise organiseeritud kuritegevuse vastase konventsiooni Palermo protokollis sätestatud definitsiooni järgi inimese värbamine, vedamine, üleandmine, majutamine või vastuvõtmine, inimröövi toimepanemine või muul viisil jõu kasutamine või sellega ähvardamine, petmine, võimu kuritarvitamine, isiku abitu seisundi ärakasutamine või inimese üle mõjujõudu omava isiku nõusoleku saavutamine selleks, et inimest ekspluateerida. 

Ekspluateerimisena käsitletakse teise isiku prostitueerimisele sundimist või muul viisil seksuaalset ärakasutamist, sunniviisilist tööd või teenistust, orjuses või sama laadi seisundis pidamist või elundi sunniviisilist eemaldamist. Inimkaubanduse ohvri enda nõusolek ekspluateerimiseks ei oma tähtsust ega vähenda kuriteo tõsidust juhul, kui tegu on toime pandud esimeses punktis nimetatud viisil. 

Laps on alla kaheksateistkümneaastane isik ja tema värbamine, vedamine, üleandmine, majutamine või vastuvõtmine ekspluateerimiseks on igal juhul inimkaubandus ka siis, kui selleks ei ole rakendatud ähvardamist, petmist, võimu kuritarvitamist jms (vt esimest punkti).

## Juhtumid Eestis
2026. aastal esitati 60-aastasele mehele ja tema kolmele pojale süüdistuse inimkaubanduses, kuna väidetavalt sundisid nad süüdistatava Viljandi- ja Pärnumaa kinnistutel ligi nelja aasta jooksul 70-aastast naist ning 60-aastast meest tegema rasket füüsilist tööd (palkidest küttepuude tegemine ja hobusesõnniku pakendamine) ilma tasu maksmata, teenides ise sellelt 150 000 eurot. Süüdistuse kohaselt võeti kannatanutelt nende dokumendid ja piirati suhtlust lähedastega. Ühelt kannatanult võeti ka pangakaart, millega võeti tema kontolt välja sinna laekunud pensioni. Töö kõrvalt pidid kannatanud elama elamiskõlbmatutes ruumides ja ei saanud süüa täisväärtuslikku toitu. Neil ei olnud võimalust kasutada telefoni ega oma sissetulekut, seega ei saanud nad küsida abi ega oma olukorda muuta.

## Vaata ka
* organiseeritud kuritegevus
* sektid

## Viited

## Välislingid
*Palermo protokolli tekst (inglise k)
The Belka

**the BELKA** on 1994. aastal Pärnus alguse saanud punk rock bänd. 

Alates 1. jaanuarist 2007 kandis bänd mõnda aega nime the BLK.

## Koosseis
*Ivo "Belka" Orav – laul ja kitarr
*Sander "Sannu" Saat - kitarr
*Marvin Mitt – kitarr
*Andres Laur – bass
*Aivo "Aike" Hints – trummid
*Meelis Laidvee – klahvpillid
*Tõnis "Tõna" Aare – heli

## Abivägi
*Mario "Marr" Kaldmaa – kitarr
*Rene "Rennu" Kärner – kitarr
*Janek Kivi – kitarr
* Olle Nõmm - kitarr
*Margit "Maku" Pihhus – bass
*Tõnis "Tõna" Aare – bass
*Aadu Sitapea – bass
*Raivo Väliste – bass
*Andrus "Utsa" Uutsalu – bass
*Andres Arens - trummid
*Janek Vlassov – trummid
*Rauno Sgirka - trummid
*Aivo Pilisner – klahvpillid

## Ajalugu
*22. detsember 1994. Esimene etteaste – Mai Kultuurikeskuses Pärnus, üritusel "Tiliseb-tiliseb kitarrikeel" (Aike, Maku, Marr, Belka)
*September 1995. Saates "7 vaprat" looga "Lies" (Aike, Maku, Marr, Belka)

## Diskograafia
*1995 Delirium Ridibundus (MC)
*1998 Kõik On Viimsepeal (demo)
*2001 My Weakness (demo)
*2002 Delirium Ridibundus (CD)
*2003 Mul On Veel Veini (demo)
*2003 Kõhn Pihlak (demo)
*2004 Minu Kodu On Mu Kindlus (DVD)
*2004 Jube Juubel (the BELKA 10) (kaver CD)
*2005 Mehega II planeedilt (CD)
*2006 Valehambad (Singel)
*2007 Castor Fiber (Singel)
*2008 Must Kunst (Singel)
*2009 Kiviaeg (CD)
*2009 Jube Juubel (the BELKA 15) (kaver CD)
*2015 Mehega II Planeedilt (LP)
*2023 Teravamad Killud (MC, CD, 2xLP)
*2024 Jube Juubel (the BELKA 30) (kaver CD, LP)
Defekt

**Defekt** on viga, rike, puudus või puue. 

***[[Kristalli defekt]]** on kristallivõre hälbimine ideaalsest võrest. 
***[[Valandi defekt]]** on puudus valatud metallis.
***Defekt** ehk **[[puue]]** on  inimese organismi iseärasus, mis teeb elu raskemaks.
***Defekt** ehk **[[puudujääk]]** on olukord, kus kassas on vähem raha, kui peab olema.
***Lineaarse [[operaatori defekt]]** on matemaatikas lineaarse operaatori defektse alamruumi mõõde ehk vektorruumide homomorfismi tuuma mõõde. 
*Hilberti ruumi lineaarse **[[muutkonna defekt]]** on selle muutkonna ortogonaalse täiendi mõõde. 
***[[Kolmnurga defekt]]** on sirgnurga ning  kolmnurga sisenurkade summa vahe Lobatševski tasandil.  
***[[Defekt (ansambel)|Defekt]]** on eesti ansambel. 

## Vaata ka
*jääv defekt
*kehaline defekt ehk füüsiline defekt ehk kehaline puue
*kuulmisdefekt ehk kuulmispuue 
*kõnedefekt ehk kõnepuue
*kõrvaldatav defekt
*massidefekt
*materjali defekt
*naha defekt
*nägemisdefekt ehk nägemispuue
*pinnadefekt
*riide defekt
*toote defekt
*vaimne defekt ehk psüühiline defekt ehk vaimne puue
*valudefekt    
*varjatud defekt
Jaak Visnap

**Jaak Visnap** (sündinud 12. september 1975) on kunstivisionäär, galerist ja kunstnik. Ta on maali-, foto- ja litograafiakunstnik.

Ta õppis aastatel 1995–1998 Pärnu Sütevaka Humanitaariumi Kunstikolledžis ja 1999–2003 Eesti Kunstiakadeemias.

Ta elab ja töötab Tallinnas, on Eesti Litograafiakeskuse kaasasutaja ja juhataja.

Jaak Visnap kuulub alates 2005. aastast Eesti Kunstnike Liitu.

## Välislingid
*Temast Eesti Kunstimuuseumi Digitaalkogu lehel
Sevan

**Sevan** (armeenia keeles Սևան; 1935. aastani *Jelenovka*, vene keeles *Еленовка*) on kuurortlinn Armeenias Gegharkhunikhi maakonnas, Sevani järve põhjakaldal.

Linn asub enam kui 1900 meetrit üle merepinna ulatuval kõrgendikul, 66 km kirdes Armeenia pealinnast Jerevanist ja 40 km põhjas maakonnakeskusest Gavarist. 

Asula sai alguse 1842. aastal Jelenovka-nimelise vene külana ning kandis seda nime 1935. aastani. 

Sevani ümbritseb Sevani rahvuspark, mis ulatub linna kirdeservast edelaservani, idas moodustab linna loodusliku piiri Sevani järv.

## Viited

## Välislingid
Hillel

**Hillel**  (heebrea הלל) ehk **rabi Hillel** (umbes 60 eKr – umbes 10 pKr) oli üks kuulsamaid juudi kirjatundjaid, sünedrioni eesistuja ning judaismis seniajani autoriteetse vabameelse pühakirjatõlgenduskoolkonna rajaja.  

Hillel oli suure südamega ja kannatlik Seaduse-õpetaja, kes jutlustas vägivallatust ja kellel oli arvukalt õpilasi. 

Teine tema kaasaegne mõjukas kirjatundja oli rabi Shammai, kes tõlgendas Seadust mitmes asjas rangemalt. 

Hilleli sõnadel on juudi pärimuses, eeskätt juudi eetikas, seniajani oluline tähendus. 

Kui tal paluti esitada Toora sisu ühe jala peal seistes, vastas ta: "Ära tee teisele seda, mida ise vihkad! See on kogu Toora, kõik ülejäänu on vaid selle seletus. Mine ja õpi seda."

*[[Pirke Avot]]* sisaldab palju tema ütlusi. Üks kuulus näide: "Kui ma ei ole enda jaoks, siis kes on minu jaoks? Ja kuni ma olen ainult enda jaoks, mis ma siis olen? Ja kui mitte nüüd, siis millal?"
MHPArena

**MHPArena** on jalgpallistaadion Stuttgardis Saksamaal. See on jalgpalliklubi VfB Stuttgart koduväljakuks.

Alates ehitamisest 1933. aastal kuni 1945. aastani kandis staadion nime **Adolf-Hitler-Kampfbahn**, aastatel 1945–1949 **Century Stadium/Kampfbahn**, aastatel 1949–1993 **Neckarstadion** (Neckari jõe järgi), aastatel 1993–2008 **Gottlieb-Daimler-Stadion**, aastatel 2008–2023 **Mercedes-Benz Arena**. 

Saksamaa esimene Teise maailmasõja järgne rahvusvaheline võistlus jalgpallis oli sellel staadionil peetud kohtumine Saksamaa ja Šveitsi meeskonna vahel 1950. aastal. 40 aastat hiljem võõrustati Saksamaa taasühinemise järel jälle esimesel maavõistlusel šveitslasi.

Gottlieb-Daimler-Stadion moderniseeriti 2006. aasta jalgpalli maailmameistrivõistluste tarbeks juba aastatel 1999–2001 FIFA maailmameistrivõistluste standarditele vastavaks. MM-i tarvis tehtud värskenduse järel hinnati silmapaistvaimaks tekstiilist katusekatet. See projekt läks maksma 51,5 miljonit eurot. Staadion mahutab 53 200 pealtvaatajat.

Sellel staadionil on toimunud nii spordivõistlusi kui ka kultuuriüritusi. Ka 1974. aasta jalgpalli maailmameistrivõistluste raames toimus seal osa alagrupi mänge. 1986. aasta toimusid staadionil Euroopa meistrivõistlused kergejõustikus. Kaks aastat hiljem 1988. aastal võõrustas staadion jälle jalgpallureid, kui seal peeti jalgpalli Euroopa meistrivõistluste alagrupi mänge. 1993. aastal toimusid Stuttgardis IV kergejõustiku maailmameistrivõistlused. Sellel staadionil on peetud Euroopa Karikavõistluste Finaal.

2008. aasta märtsis tehti teatavaks, et mais 2009 hakatakse staadioni ümber ehitama vaid jalgpalliareeniks. Ehitustööd peaksid lõppema 2011. aasta lõpuks.

## Välislingid

*MHPArena koduleht
Milvi Seping

**Milvi Seping** (18. september 1929 Paduvere, Vana-Põltsamaa vald – 19. august 2022) oli eesti luuletaja.

Milvi Seping õppis Paduvere, Vitsjärve ja Põltsamaa algkoolis ning Tartu tööstuskoolis nr. 12, lõpetas 1948 lukkseppana. 

Töötas 1948–1971 Tartu Kontrollaparatuuri Tehases lukksepana, seejärel oli kutseline kirjanik Tartus. 
Kirjanike Liidu liige oli ta alates 1975. aastast. 

Tema loomingut on viisistanud teiste hulgas ansambel John Stuart Mill.

## Teosed
**Luulekogud**
*1961 "Heliseval sillal" 
*1974 "Urvad üle müüride"
*1981 "Külmamailane"

**Lühiproosakogu** 
*1985 "Värvilised linnud" 

## Viited

## Kirjandus
* Eesti kirjanduse ajalugu, V köide, 2. raamat. Eesti Raamat, Tallinn 1991, lk 233–234
* Keel ja Kirjandus 1995, nr 2, lk 111–112 (rubriik "Eesti elav luulelugu": Milvi Sepingu vastused 5 küsimusele luule ja luuletamise kohta)

## Välislingid

* Ülo Tonts, "Üks helin heliseb läbi" Eesti Päevaleht, 18. september 1999 (juubeliartikkel)
* Tartuga seotud luulet Tartu ilukirjanduses
Manivald Kesamaa

**Manivald Kesamaa** (aastani 1936 **Gottlieb-Manivalde Geitsmann**; 7. oktoober 1921 Narva – 8. november 1985 Tallinn) oli eesti luuletaja ja publitsist.

Manivald Kesamaa sündis Narvas raudteelase perekonnas. 

Ta õppis Tallinn-Nõmmel Hiiu Algkoolis, Tallinna Poeglaste Kaubanduskoolis 1936–1939 ja Tallinna Poeglaste Kommertskoolis 1939–1941. 

Võttis Eesti Laskurkorpuse koosseisus luuraja ja tankihävitajana osa teisest maailmasõjast. 

Oli aastatel 1946–1949 ajalehe Säde kirjanduslik kaastööline, seejärel lühikest aega ajakirja Stalinlik Noorus vastutav sekretär. 1949–1953 oli ta ajakirja Pioneer toimetaja.

Alates 1954. aastast oli Manivald Kesamaa kutseline kirjanik. Kirjanike Liidu liige oli ta alates 1950. aastast.

## Luulekogud

*1950 "Kuuma südamega"
*1956 "Pärast tuisku"
*1958 "Kodud jäävad kodudeks"
*1961 "Emad ja pojad"
*1964 "Tähed maa kohal"
*1966 "Päikeselaiul"
*1969 "Nelja tuule all"
*1973 "Maa jääb nooreks"
*1977 "Ringkäik"
*1981 "Eestimaa leib"
*1982 "Jäljed mullal"

## Valikkogud

*1970 "Tuli tuisus"
*1979 "Vari ja valgus"
*1985 "Rindeteed"

## Lasteluule
*1952 "Heino õpib vedurijuhiks"
*1954 "Kes tõuseb varem"
*1954 "Hirmul on suured silmad"
*1955 "Kes meil käivad"
*1956 "Mida tegi tikuke, väike, õige pikuke"
*1957 "Keda kiita leiva eest"
*1957 "Kuidas mesikäpp meistriks sai"
*1960 "Oi neid lapsepõlve aegu!"
*1962 "Mis ma nägin Hiinas : jutustus värssides"
*1963 "Igal lapsel oma laul"
*1965 "Tallinn – Aafrika"
*1967 "Igal pool on Viisivere"
*1968 "Astu, astu lapsejalga"
*1971 "Veteselli ABC" (koos E. Takkeriga)
*1971 "Hea, et kasvab laps me majas" (valikkogu)
*1976 "Lapsed siin ja lapsed seal"
*1976 "Meri kiigub läve ees"
*1979 "Kasvan rõõmuks perele" (valikkogu)
*1980 "Sepp see kutsus sellid kokku"
*1983 "Meie värviline maa"
*1985 "Salaam, Turkmeenia"

## Publitsistika

*1959 "Hiina tähtede all : turisti märkmeid" (1–2) (koos Herbert Merega)
*1959 "Lenda, mu aeg! : olukirjeldused"
*1962 "Mehed ja kivid : olukirjeldusi, laaste, reisimärkmeid"
*1979 "Lähedal ja kaugel"

## Viited

## Kirjandus
* Eesti kirjanduse ajalugu, V köide, 1. raamat, Eesti Raamat 1987, lk. 267–271 (ülevaate autor Aadu Säärits) ja bibliograafia lk. 279

## Välislingid
* Toomas Liiv, "Saadab sind mu käidud sõjatee" (Manivald Kesamaa sõjaluulest) (Sirp 7. 10. 2005, lk. 7)
First Come First Served

**First Come First Served** (FCFS) algoritm on tuntud ka nime all **First In, First Out** (FIFO). Ressursse eraldatakse protsessidele tellimiste saabumise järjekorras. Heaks näiteks on järjekord kassas – kes tuli esimesena järjekorda seisma, seda ka teenindatakse esimesena, kes tuli teisena, seda teenindatakse teisena jne.

FDFS sarnaneb algoritmiga, mis oli kasutusel näiteks MS-DOS-is ja Mac OS-is. Tegemist väga omapärase algoritmiga, sest näiteks kui panna arvuti arvutama välja pii komakohti, ei saa samal ajal mitte midagi teha, ehk teisisõnu ei saa teha midagi enne, kui arvuti vooluvõrgust lahti ühendada. Samas oleks mõistlik kasutada seda algoritmi näiteks satelliidikeskuse arvutivõrgus, kus päeval, mil töötajad kasutavad arvuteid, on algoritmiks näiteks SRTN, aga tööpäeva lõppedes lülitub kogu arvutivõrk automaatselt ümber analüüsima satelliitidelt kogutud andmemüra ning hommikul lülitub jälle tagasi. Kindlasti aga ei sobiks selline algoritm oma kõrge latentsuse tõttu hästi personaalarvutites kasutamiseks – näiteks kui kasutaja klõpsab ikoonil ja see ei avane, sest parasjagu on töös mõni teine protsess, siis natukese aja pärast klõpsab kärsitu kasutaja uuesti ikooni, pannes ühe ja sama programmi kahekordselt avamist ootama.

## Vaata ka
*Ressursijaotus
Shortest Job Next

**Shortest Job Next** (SJN) on algoritm, mis on tuntud ka nimega Shortest Job First (SJF).

Olekus „valmis” (*ready*) olevatest protsessidest valitakse alati järgmisena täitmiseks eeldatavalt kõige kiiremini täidetav protsess. Tegemist on eelisasendust mittetoetava algoritmiga. Selle algoritmi eeliseks on see, et lühikese kestusega protsessid täidetakse väga kiiresti ning uute protsesside lisandumisel pole plaanuril tarvis palju vaeva näha protsessi paigutamisega täitmise järjekorda. Ebaoptimaalseks võib aga see algoritm kujuneda sel juhul, kui on selliseid protsesse, mis vajavad pikemat protsessorikasutust, kuid pidevalt tulevad peale lühikest protsessorikasutust vajavad protsessid ning lõpptulemusena jäävad pikemat protsessorikasutust tahtvad protsessid "nälga".

## Vaata ka

*Ressursijaotus
Boriss Slutski

**Boriss** Abramovitš **Slutski** (vene *Борис Абрамович Слуцкий*; 7. mai 1919 Slovjansk, Ukraina – 22. veebruar 1986 Tula) oli juudi päritolu vene luuletaja.

Boriss Slutski on maetud Pjatnitskoje kalmistule.

## Viited
Aitoolia kuningas

**Aitoolia kuningas** on vanakreeka mütoloogias Aitoolia maakonna valitseja. Mütoloogia aegadel kuulus ka Aitooliast läänes paiknev Akarnaania Aitoolia kuninga valitsusalasse.

Esimene Aitoolia kuningas oli Elise kuninga Endymioni poeg Aitolos, kes oma isa surma järel vendade vahel tekkinud kodusõjas lüüa sai ja põgenes Aitooliasse, mis tema järgi nime sai. Ta abiellus najaadi Pronoega. Neil oli kaks poega Kalydon ja Pleuron.

Kalydon asutas Aitooliasse Kalydoni linna ja Pleuron Pleuroni linna. Pole teada, kumb neist vendadest vanem oli või kumb neist kuningas oli. Kuna Aitoolia pealinn oli Kalydon, võib oletada, et kuningas oli Kalydon.

Pleuronil oli üks laps, poeg Agenor. Kalydonil oli üks laps, tütar Epikaste. Vennad naitsid oma lapsed omavahel. Kuningas Agenor sai Epikastega poja Porthaoni ja tütre Demonike.

Kuningas Porthaonil oli kaks last. Vanem poeg oli Oineus ja noorem Agrios. Oineus valitses Aitoolias kaua. Kui ta vanaks jäi, selgus, et troonipärilusega tekivad raskused: poegi tal veel oli, ent seaduslikke pojapoegi mitte ühtki.

Agrios kukutas oma poegadega Oineuse ja hakkas ise kuningaks. Oineuse vallaspoja Tydeuse poeg Diomedes tuli oma vanaisale appi ja tagastas Aitoolia trooni Oineusele. Agrios ja tema pojad (peale ühe, kes suutis põgeneda) tapeti.

Võimalik, et pärast Oineuse surma valitses lühikest aega tema poeg Klymenos, ent tal polnud lapsi. Kui tuli valida uus kuningas, eelistati Oineuse kahe alaealise tütrepoja vahel valides Deianeira ja Heraklese pojale Hyllosele Gorge ja Andraimoni poega Thoast. Arvatavasti valitses kas regendi või kuningana alguses Andraimon.

Thoase ajal eraldas Akarnanos Aitoolia vähem arenenud lääneosa, mis asus teisel pool Acheloosi jõge, ja moodustas Akarnaania maakonna. Thoas ei saanud sinna parata, sest Akarnanost toetasid tema vanaisa, jõejumal Acheloos, ja tolle tütar, Akarnanose ema Kallirrhoe.
Ehitusprojekt

**Ehitusprojekt** on ehitise või selle osa ehitamiseks ja kasutamiseks vajalike dokumentide kogum, mis koosneb seletuskirjast, materjalide loetelust ja spetsifikatsioonist (sisaldab koguseid ja mõõte), tehnilistest ja arhitektuurilistest joonistest, hooldusjuhenditest ja muudest asjakohastest dokumentidest ja materjalidest.

Ehitusprojekti sisu ja mõiste juriidiliselt on esitatud ehitusseaduses. 

:Ehitusseadus § 18, lg 1

Ehitusprojekt peab olema koostatud mahus, mis võimaldab hinnata ehitisele õigusaktides esitatud nõuete täitmist. Ehitusprojekt peab detailplaneeringu kohustuse korral vastama selles nõutud tingimustele ja muudel juhtudel üldplaneeringu alusel väljastatud projekteerimistingimustele.

Ehitusprojekti olemasolu on oluline ka ehituse hilisema ekspluatatsiooni ja hoolduse läbiviimise seisukohast. Ehitusprojekti abil saab ülevaate ehitise tehnilisest lahendusest. Selle alusel saab vajaduse korral kavandada ehituse hooldust, remonti- ja renoveerimist, samuti kavandada ehitise parendus- ja laiendusprojekte (näiteks projekteerida lisakorrused, lisa-avasid, lammutada vaheseinu või vältida nende tegemist jne).

## Vaata ka
* Eelprojekt
Albert Trapeež

**Albert Trapeež** on müstifitseeritud tegelane, kellel on fiktiivne biograafia ja kelle nime all on avaldatud mitme autori tekste. 

Suurem osa Albert Trapeeži nime all avaldatust pärineb Leonhard Lapinilt. 

Kirjutanud tekste ansamblile Propeller, avaldanud luulet omakirjastuslikes väljaannetes ja ajakirjades. 

## Teoseid

* Sitased seitsmekümnendad: ebatsensuurset luulet a. 1969–1977, Tallinn 1993
* Häälitsusi ja sõnu: poeem 13. häälele : Hingetõmme aastaist 1984–1985, Tallinn 1995
* Kaunimad laulud: luulet möödunud sajandist, Tallinn 2000
RR

**RR** on lühend, millel on mitu tähendust: 
***[[Rahvarinne]]**
***[[Eesti Rahvusraamatukogu]]**
***[[Round Robin]]**, ressursijaotusalgoritm
*Riigikaitse Raamatukogu (sõjateooria raamatusari).
FIFO

**FIFO** on ingliskeelne akronüüm, mis võib tähendada järgmist:

* *[[First Come First Served|First In, First Out (First Come First Served)]]* – ressursijaotus informaatikas
* *[[First In First Out]]* – laovarude juhtimise meetod
...

## Vaata ka
*LIFO
George Windsor, St. Andrewsi krahv

**George Windsor, St. Andrewsi krahv** (George Philip Nicholas Windsor) (sündinud 26. juunil 1962) on Kenti krahvi ja krahvinna vanim laps ning ainus poeg. 

Tiitli "St. Andrewsi krahv" päris ta isalt ning kannab seda kui Kenti krahvkonna pärija.

9. jaanuaril 1988 abiellus George Sylvana Palma Tomaselliga Edinburghis. Kuna naine on katoliiklane, eemaldati George Windsor Briti troonipärimisjärjekorrast, kuid tema tütar Amelia kuulub sinna. 2013. aasta kroonipärimisseaduse alusel taastati ka tema enda koht troonipärimisjärjekorras ja ta on seal 2022. aasta detsembri seisuga 41. kohal. 

Krahvil ja krahvinnal on kolm last:
* Edward Windsor, lord Downpatrick
* Leedi Marina-Charlotte Windsor
* Leedi Amelia Windsor

Prints on heategevusorganisatsiooni SOS Children's Villages UK ('Suurbritannia SOS-lastekülad') usaldusisik.
Sylvana, St. Andrewsi krahvinna

**Sylvana Palma Windsor, St. Andrewsi krahvinna** (Sylvana Palma Tomaselli) (sündinud 28. mail 1957 Placentias Kanadas) on George Windsori, Kenti hertsogi vanema poja abikaasa.

Ta sündis Placentias Kanadas Maximilian Karl Tomaselli ja Josiane Preschezi tütrena 28. mail 1957.

25. detsembril 1977 abiellus ta Vancouveris John Paul Jonesiga; nad lahutasid abielu 1981.

9. jaanuaril 1988 abiellus ta Edinburghis George Windsoriga. Et Sylvana on katoliiklane, kaotas tema vastne abikaasa George Windsor oma koha Briti troonipärimisjärjekorras. Lordil ja leedil on kolm last:

* Edward Windsor, lord Downpatrick
* Leedi Marina-Charlotte Windsor
* Leedi Amelia Windsor

Kõik lapsed kuulusid sünnijärgselt troonipärimisjärjekorda, kuid Edward liitus 2003 katoliku kirikuga ning kaotas seetõttu oma koha.

Leedi St. Andrews on Cambridge'i ülikoolis ajaloo ning sotsiaalteaduste ja politoloogia õppejõud.
Edward Windsor, lord Downpatrick

**Edward Windsor, lord Downpatrick** (Edward Edmund Maximilian George Windsor) (sündinud 2. detsembril 1988) on St. Andrewsi krahvi ja krahvinna ainus poeg. Tema isa on Kenti krahvi ja krahvinna vanem poeg. 

Tal on ka kaks nooremat õde: leedi Marina-Charlotte Windsor ja leedi Amelia Windsor. 

Lord Downpatrick on oma isa järel Kenti krahvkonna pärija ning selle tõttu kannab lord Downpatricku tiitlit. 

Oma vanaema eeskuju järgides liitus Edward 2003. aastal katoliku kirikuga ning eemaldati seetõttu troonipärimisjärjekorrast. Kuna ka Edwardi ema on katoliiklane, ei kuulu ka tema isa troonipärimisjärjekorda.
Marina-Charlotte Windsor

**Leedi Marina-Charlotte Windsor** (Marina-Charlotte Alexandra Katherine Helen Windsor) (sündinud 30. septembril 1992 Cambridge'is) on St. Andrewsi krahvi ja krahvinna teine laps ning vanem tütar. 

Tal on vanem vend Edward ja noorem õde Amelia.

Ta sündis Cambridge'is Rosie haiglas ning on nime saanud oma vanavanaema Marina järgi. 

Ta oli 2008. aastal Briti troonipärimisjärjekorras 25. kohal, kuid eemaldati sealt, sest ta pöördus roomakatoliku usku, nagu tema isa ja vend olid varem teinud.
Amelia Windsor

Leedi **Amelia Sophia Theodora Mary Margaret Windsor** (sündinud 24. augustil 1995) on St. Andrewsi krahvi ja krahvinna noorim laps ja teine tütar.  

Tal on vanem vend Edward ja vanem õde Marina-Charlotte. 

Ta on 2015. aasta seisuga Briti troonipärimisjärjekorras 35. kohal. Kuna Amelia ema on katoliiklane, siis kõrvaldati tema isa pärimisjärjekord. Ka Amelia vend ja õde pöördusid katoliku usku, seega on Amelia oma perekonnast troonipärimisjärjekorras ainus.
Las Vegas

**Las Vegas** on Nevada osariigi suurim linn Ameerika Ühendriikides. Linn on rahvusvaheliselt tuntud oma kasiinode, meelelahutusasutuste ja kireva ööelu poolest.

Elanike arv oli 2020. aasta rahvaloenduse kohaselt 641 903. Rahvaarvult on see Ameerika Ühendriikides 25. kohal. Rahvastikust moodustasid 46,0% valged, 12,9% mustad või afroameeriklased ning 7,2% aasialased. Ladinaameeriklasi (sõltumata rassist) oli 33,3%. Las Vegases elab lisaks 0,6% põlishavailasi või Vaikse ookeani saarlasi, nende suhteliselt suure arvu pärast kutsutakse linna "üheksandaks Hawaii saareks". Las Vegas Valley suurlinnastus elab üle 2,2 miljoni inimese.

Las Vegas on asutatud 1905. aastal. Linnaõigused sai Las Vegas 1911. aastal. 20. sajandil asutatud linnadest on see kõige kiiremini kasvava rahvaarvuga linn.

Linna hüüdnimi on inglise keeles Sin City ('patulinn').

## Turism

Las Vegase suurimad turismiobjektid on kasiinod ja hotellid. Kuulsaimad kasiinod asuvad Las Vegas Boulevardi osa Paradise'is ja Winchesteris, mida kutsutakse Las Vegas Stripiks. Paljud hotellid on hiigelsuured ja asuvad enamasti kasiinoalade naabruses. Ka kesklinnas on palju hotelle, mis olid algusaastatel mängurluse keskmeks.

Kui varem oli Las Vegas hasartmängudega tegelevatele ettevõtetele aastakümneid suur tuluallikas, siis nüüdseks on trend muutunud. 2013. aastal jäid kasiinod 1,35 miljardi USA dollariga kahjumisse ning pole seni enam kasumisse jäänud.

## Sport
Las Vegase linnastus tegutseb kolm Põhja-Ameerika suurliigades mängivat klubi. NHL-is mängiv jäähokiklubi Vegas Golden Knights alustas Las Vegases tegevust 2017. aastal. Ameerika jalgpalli klubi Las Vegas Raiders kolis Las Vegasesse 2020. aastal California osariigist Oaklandist. Naiste korvpalli kõrgliigas WNBA mängiv Las Vegas Aces kolis Las Vegasesse 2018. aastal.

## Sõpruslinnad

## Vaata ka
*Paradise

## Viited

## Välislingid

* Las Vegase koduleht (inglise keeles)
* "Viva Las Vegas! Miks trügib tippsport kasiinomekasse?" sport.postimees.ee. 20. aprill 2022
Helen Taylor

**Leedi Helen Taylor** (Helen Marina Lucy Windsor; sündinud 28. aprillil 1964) on Kenti krahvi ja krahvinna teine laps ning ainus tütar. Tal on vanem vend George ja noorem vend Nicholas. Ta oli 2011. aasta seisuga Briti troonipärimisjärjekorras 32. kohal.

18. juulil 1992 abiellus ta Timothy Tayloriga Windsoris St. George'i kabelis. Abielludes sai tema nimeks leedi Helen Windsori asemel **leedi Helen Taylor**. Paaril on neli last, kes kuuluvad samuti troonipärimisjärjekorda:

* Columbus Taylor (s. 6. augustil 1994)
* Cassius Taylor (s. 26. detsembril 1996)
* Eloise Taylor (s. 2. märtsil 2003)
* Estella Taylor (s. 21. detsembril 2004)

Leedi Taylor on Armani moemaja ja Bvlgari juveeliäri esindaja.
Nicholas Charles Windsor

**Lord Nicholas Windsor** (Nicholas Charles Edward Jonathan Windsor) (sündinud 25. juulil 1970) on Kenti krahvi ja krahvinna kolmas laps ning teine poeg. Tal on vanem vend George ja vanem õde Helen. 

Lord Nicholas sündis, kuuludes Briti troonipärimisjärjekorda kui Briti monarhi lapselapselaps. Kuid 2001. aastal võttis ta ema eeskujul omaks katoliku usu ning kaotas sünnijärgse koha troonipärimisjärjekorras. 

Lord Nicholas on Märter Kuningas Charlesi nimelise ühenduse patroon. Tema tiitel "lord" tuleneb tema sünniõigusest, olles vürsti poeg ja Briti monarhi järeltulija. Ta oleks olnud *Tema Kuninglik Kõrgus prints Nicholas*, kuid 1917, aasta seadusega ei kuulu see tiitel monarhi lapselapselastele. 

Tema lapsed saavad küll perekonnanime Windsor, kuid ei kanna ühtegi tiitlit. Tema lapsed kuuluvad troonipärimisjärjekorda tingimusel, et nad on anglikaanid (mitte katoliiklased).

## Abielu ja lapsed
Lord Nicholas Charles Windsor abiellus 2006. aastal Paola Doimi de Lupis Frankopan Šubić Zrinskiga, keda selles abielus olles tuleks kõnetada kui Lady Nicholas Windsori. Nende abielu sõlmiti 19. oktoobril 2006 ja kiriklik laulatus peeti 4. novembril 2006.

* Poeg Albert Louis Philip Edward Windsor on sündinud 22. septembril 2007.
* Poeg Leopold Ernest Augustus Guelph Windsor on sündinud 8. septembril 2009.
* Poeg Arthur Nicholas Felix Windsor on sündinud 27. mail 2014.
Višera

**Višera** võib olla:
* Višera jõgi – Kama jõe lisajõgi Venemaa Permi krais
* Višera jõgi – Võtšegda jõe lisajõgi Venemaa Komi Vabariigis

* Malaja Višera linn Venemaa Novgorodi oblastis

* Bolšaja Višera, alevik Venemaa Novgorodi oblastis
* Bolšaja Višera jõgi
Lääne-Karpaadid

**Lääne-Karpaadid** (slovaki *Západné Karpaty*, tšehhi *Západní Karpaty*, poola *Karpaty Zachodnie*) on mäestik Euroopas, Karpaatide loodeosa. Mäestik koosneb valdavalt ida–läänesuunalistest ahelikest. Kõrgus kuni 2655 m.
Alicudi

**Alicudi** on saar Türreeni meres, üks Lipari saartest. 

Pindala 520 ha. Saar on mägine, kõrgus kuni 675 m. 

Kuulub Itaaliale.
Višera jõgi (Kama)

**Višera** (vene *Вишера*) on jõgi Euroopas. Algab Uurali läänenõlvult, voolab valdavalt edelasse. Suubub vasakult Kamasse. Pikkus 415 km.
Salvatore Adamo

**Salvatore Adamo**, tuntud ka kui lihtsalt **Adamo** (sündinud 1. novembril 1943 Itaalias Comisos) on itaalia päritolu Belgia laulja ja helilooja.

Tema esitatud lauludega albumeid on müüdud üle 100 miljoni. Põhiliselt laulab ta prantsuse keeles.

Tema isa Antonio oli kaevukaevaja ja ema Concetta koduperenaine. Isa emigreerus 1947. aasta veebruaris Belgiasse ja hakkas tööle Marcinelle'is kaevanduses. Ema sõitis sama aasta juunis talle järele ja võttis lapsed kaasa. Nad hakkasid elama Monsi lähedal, algul Ghlinis ja pärast Jemappesis. 1960. aastaks oli peres juba seitse last. Kuigi Salvatore Adamo on praktiliselt kogu elu Belgias elanud, on ta säilitanud Itaalia kodakondsuse ning Belgias on tal üksnes alaline elamisluba, sest Belgia ei luba topeltkodakondsust.

Isa ei tahtnud, et Salvatorest saaks kaevur nagu temast. Sellepärast püüdis ta anda lastele hea hariduse. Salvatore õppis kohalikus katoliiklikus koolis ja oli püüdlik õpilane. Eriti paistis ta silma oma musikaalsete võimetega.

1960. aastal osales Salvatore Adamo Radio Luxembourgi korraldatud lauluvõistlusel omaloodud lauluga "Si j'osais" ja tunnistati 14. veebruaril 1960 lauluvõistluse finaalis Pariisis võitjaks. Sellest algas tema edukäik poplauljana.

1966. aastal Salvatore abiellus, tal on kaks poega ja üks tütar.

2001. aastal lõi Belgia kuningas Albert II Salvatore Adamo rüütliks.

## Albumid
* 1998 "Regards"
* 2001 "Par les temps qui courent"
* 2002 "Les mots de l’âme" (kogumikplaat)
* 2003 "Zanzibar"
* 2004 "Un soir au Zanzibar" (live, kogumikplaat) + DVD
* 2005 "Platinum Collection" (kogumikplaat)
* 2007 "La part de l'ange"
* 2008 "Le bal des gens bien - Duets"
* 2014 "Adamo chante Bécaud"

## Välislingid
*Salvatore Adamo koduleht (inglise, prantsuse keeles)
*Adamo itaalia koduleht (itaalia keeles)
Parabool

**Parabooliks** nimetatakse tasandi kõigi selliste punktide hulka, mis on võrdsel perpendikulaarsel kaugusel sellel tasandil asetsevast  etteantud sirgest *l* ja etteantud punktist *F*.

Punkti *F* nimetatakse parabooli fookuseks ja sirget *l* parabooli juhtsirgeks. Juhtsirge on risti parabooli keskteljega.

Tähistades parabooli tähega *P*, saab ülaltoodud definitsiooni kirja panna valemina:

&nbsp;P = \left\{ X\bigg|\frac{r(X, F)}{d(X, l)} =1\right\}.

Selles valemis tähistab d(X, l) punkti *X* kaugust juhtsirgest *l* ja r(X, F) punkti X kaugust fookusest (fokaalraadiust).
Parabooli ekstsentrilisus on 1.

## Teised definitsioonid
### Parabooli võrrand
Koolimatemaatikas defineeritakse parabooli funktsiooni *y* = *ax*² + *bx* + *c* = 0 graafikuna. Selline definitsioon kirjeldab ainult niisuguseid paraboole, mille juhtsirge on paralleelne x-teljega. Küll aga võib iga parabooli puhul leida sellise ristkoordinaadistiku, milles parabool on mõne niisuguse kujuga funktsiooni graafik.  

### Koonuselõige
Parabool on koonuselõige, mis tekib koonuse lõikamisel tasandiga, mis on paralleelne ühega koonuse moodustajatest.

### Ellipsi ja teiste koonuselõigete üldistus

Parabool on kujundlikult käsitletav ellipsina, mille üks fookus on antud ja teine on kadunud lõpmatusse kaugusesse..seda pole. (Siin avaldub kujukalt lõpmatuse määramatus, eriline staatus arvude hulgas. Lõpmatust ei saa vaadelda lõpliku kohana arvteljel.) Samas tuleb parabooli ja ellipsi sarnasuse kõrval meeles pidada, et ellipsi ekstsentrilisus on väiksem kui 1, parabooli ekstsentrilisus on aga täpselt 1. Samuti erinevalt ellipsist ei saa parabooli haarad kokku. Parabool on nagu ellipsite rea viimane, pöördeline punkt ja üleminek erinevate, ühest suuremate ekstsentrilisustega hüperboolide hulka. Kui ellipsid ja hüperboolid on erinevate proportsioonidega, sest neid moodustavad tasandid lõikavad koonust erinevate nurkade all, siis ringjoon ja parabool on alati ühesuguse proportsionaalse kujuga, kuna neid moodustav lõikav tasand on ainult üks ja koonuse suhtes kindel nurk (ringi puhul koonuse teljega risti, parabooli puhul paralleelne koonuse moodustajaga).

## Kõdunud parabool
Kui fookus asetseb juhtsirgel, siis parabool kõdub sirgeks, mis läbib fookust ja ristub juhtsirgega. Kõdunud lahendid tekivad selliste koonuselõigete puhul, kui lõikav tasapind läbib koonuste ühist tipu punkti.

## Latus rectum paraboolil

Latus rectum (ladina keeles "otse küljele") paraboolil on sirglõik, mis ühendab parabooli haarasid, läbides fookust ja olles risti parabooli keskteljega ning paralleelne juhtsirgega. Parabooli latus rectum on 4 korda pikem, kui fookuse kaugus parabooli haripunktist või juhtsirge kaugus haripunktist.

## Välislingid

* http://mathworld.wolfram.com/LatusRectum.html (Latus rectum`i pikkusest, parabooli täpsest proportsioonist) 
* http://eprints.tktk.ee/148/1/51_parabooli_miste.html (Autor Siiri Künnapas)
* http://www.mathsisfun.com/geometry/parabola.html (ingliskeelne lehekülg piltlike näidetega)
*  (animatsioon)
Kelmė

**Kelmė** () on linn Leedus, Kelmė rajooni halduskeskus.
Asub Kražantė jõe kaldal merepinnast 128 meetri kõrgusel. Linna vana saksakeelne nimetus on *Kelm*, poolakeelne aga *Kielmy*.

Vaatamisväärsusteks on Kelmė mõisa hoonetekompleks, uusgooti siilis katoliku kirik (1901–1912), aastal 1615 valminud kalvinistide kirik ja luteri kirik.

## Elanike arv
* 10 600 (2005)
* 10 100 (2009)

2011. aasta rahvaloenduse andmetel oli Kelmė elanikest leedulasi 98,44% ja venelasi 1,03%.

## Ajalugu

Esmamainimise aeg on teadmata. Oletatakse, et asulat on mainitud 1295. aastal nimega *Kymel* või *Kimel*; teise teooria järgi 1386. aastal nimega *Stabuncaln*, *Stabekalne*, 1395. aastal ka *Stabekalmen*. Kindlamalt saab asulaga seostada mainimist 1410. aastal.

Aastal 1416 püstitati sinna esimene kirik. Aastal 1511 tekkis selle juurde turuplats. XVI sajandil on esmamainiud ka sealset mõisa. Aastal 1526 sai Kelmėst alev. Aastal 1615 valmis sealse kalvinistide koguduse kirik, selle juures hakkas tegutsema ka kool. Aastail 1655 ja 1701 rüüstasid alevit Rootsi väed.

Aastal 1830 rajati linna piiritusevabrik, aastal 1860 aga õllevabrik. Alevi kasvule aitas kaasa aastal 1858 avatud Riia ja Tilsiti vaheline postimaantee, alevisse rajati postijaam, selle juurde tekkis aga väike turulaks. XIX sajandil kujunes Kelmė juutide asulaks; aastal 1897 olid Kelmė 3914 elanikust 2710 juudid. Esimese maailmasõja ajal, aastal 1915, põles suurem osa alevist maha.

Teise maailmasõja ajal hukkasid Saksa okupatsiooniväed 450 asulas elanud juuti. Pärast sõda tegutsesid asula ümbruses Leedu metsavennad. Linnaõigused sai aastal 1947.

## Tuntud elanikke

*Simcha Zissel Ziv – juudi rabi
*Aryeh Leib Frumkin – juudi rabi
*Morris Ginsberg – leedu sotsioloog
*Boriss Bazarov – Nõukogude spioon
*Juozas Grybauskas – leedu režissöör
*Nachum Zev Dessler – juudi rabi
*Icchokas Meras – juudi kirjanik
*Eimantas Grakauskas – Leedu jurist ja poliitik
*Rimas Tuminas – leedu teatritegelane
*Šenderis Giršovičius – leedu jalgpallur
*Kęstutis Masiulis – leedu ühiskonnategelane
*Nijolė Medvedeva – leedu kaugushüppaja
*Ramūnas Vyšniauskas – leedu tõstja
*Vaidas Šilėnas – leedu jalgpallur
*Vladas Putvinskis – leedu kirjanik, raamatusmugeldaja
*Konstanty Kurnatowski – leedu-poola kalvinistlik teoloog
*Elyah Lopian – juudi rabi
*Alexander Ziskind Maimon – juudi kirjanik
*Zvi Yaakov Oppenheim – juudi rabi

## Pilte

Kelme pond.jpg|Kelmė
Kelmė, katalikų bažnyčia.JPG|Katoliku kirik
Kelme cemetery.jpg|Kalmistu
Kelmes evangeliku baznycia.jpg|Kalvinistide kirik


## Viited

## Välislingid

* Linna koduleht
* Linn Poola geograafilises sõnastikus
* Linn portaalis vietoves.Lt
Kelme

**Kelme** ehk **serooskest** ehk **serooskelme** ehk **seroosne kelme** (*tunica serosa* ehk *serosa*) on inimesel ja loomadel mõningaid kehaõõsi vooderdav ja mõningaid elundeid kattev õhuke rakukiht.

Inimesel on:
*rinnakelme ehk pleura, mis vooderdab rinnaõõnt ning jaguneb 
**vahelihasekelmeks
**roidekelmeks
**keskseinandikelmeks
**kopsukelmeks ehk kopsupleuraks, mis ümbritseb kopse
*kõhukelme ehk peritoneum, mis vooderdab kõhuõõnt ja katab enamikku kõhu elundeist ning jaguneb
**seinakelmeks 
**sisusekelmeks
*südamekelme ehk seroosne perikard

## Vaata ka
*ajukelmed ehk ajukestad
Kelme (kaubamärk)

**Kelme** on 1977. aastal loodud hispaania firmale "Industrias del calzado y prendas deportivas S.L."  kuuluv kaubamärk. Peamiselt toodetakse selle kaubamärgi all spordijalatseid. "Kelme" riideid kandis hispaania koondis 1992. aasta Barcelona olümpiamängudel

## Välislingid
http://www.kelme.com/
Vostok 1

**Vostok 1** (Восток-1) ehk **Vostok** (Восток) oli Nõukogude Liidu kosmoselaev seeriast Vostok, esimene mehitatud Maa tehiskaaslane.

12. aprillil 1961 sooritas kosmonaut Juri Gagarin sellega esimese kosmoselennu, tehes ühe tiiru Maa-lähedasel orbiidil.

## Vaata ka
*Vostok-1 ehk Vostok 1K
Francistown

**Francistown** on linn Botswanas, Kirderingkonna halduskeskus.

Linn tekkis 1897. aastal ja on saanud nime inglise maavaradeotsija Daniel Francise järgi.
Vostok

**Vostok** [vast'okk] (vene keeles 'ida') on mitme asja nimi. 

***[[Vostok (kosmoseprogramm)|Vostok]]** oli Nõukogude Liidu programm esimeste mehitatud kosmoseaparaatide loomiseks ning esimesteks inimeste lendudeks kosmosesse.
***[[Vostok (kosmoselaev)|Vostok]] oli esimeste Nõukogude [[kosmoselaev]]ade seeria.
****Vostok** ehk **Vostok 1** oli Vostok-seeria kosmoselaev, millel sooritas kosmoselennu esimene [[kosmonaut]] [[Juri Gagarin]]. 
***Vostok** oli Nõukogude [[kanderakett]] kosmoseaparaatide orbiidile viimiseks.
***Vostok** on Nõukogude Liidu ja Venemaa polaarjaam [[Antarktika]]s. 
***Vostok** on Nõukogude ja Vene [[kell]]ade mark. 
***Vostok** oli üks laevadest [[Fabian Gottlieb von Bellingshausen]]i ekspeditsioonil, millega avastati Antarktika.
***Vostok** oli 1970. aastani [[Sahhalini oblast]]i **Neftegorsk**i alevi nimi (asula hävis [[1995]]. aastal maavärinas). 
***Vostok** on asula Venemaal [[Primorje krai]]s [[Krasnoarmeiski rajoon (Primorje krai)|Krasnoarmeiski rajoon]]is.
***Vostok** on ühe [[Minsk]]i linnaosa venekeelne nimi.
****Vostok** on ka seal linnaosas asuv metroojaam
***Vostok** on [[Venemaa_Föderatsiooni_Relvajõud#Venemaa_relvajõudude_tegevus|Venemaa Föderatsiooni sõjaväeõppused]]
****Vostok–2010** 29. juuni – 8. juuli 2010
****Vostok–2014** 19.–25. september 2014
****Vostok–2018** 11.–17. septembril 2018
****Vostok–2022''' 1.–7. septembril 2022
## Vaata ka
*Vostoki järv
*Vostoki laht
*Vostoki saar

## Viited
Kelme (täpsustus)

Sõnal "**kelme**" on mitu tähendust. 

***[[Kelme]]** on mõningate kehaõõnte vooderdis ja mõningate elundite kate.
***[[Kelme (ainekiht)|Kelme]]** on õhuke kiht, mille moodustab mingi aine millegi pinnal.
***[[Kelme (kaubamärk)|Kelme]]** on üks Hispaania sporditarvetefirma, kelle põhitoodanguks on jalanõud. 
***[[Kelme (jalgrattasport)|Kelme]]** oli eelnimetatud firma sponsoreeritav jalgratturite profitiim.
***[[Kelmė]]** on linn Leedus

## Vaata ka
*ajukelmed ehk ajukestad
*Kile
Konstanzi Ülikool

**Konstanzi Ülikool** (*Universität Konstanz*) on Saksamaa lõunaosas Baden-Württembergi liidumaal Konstanzi linnas asuv ülikool. 

Konstanzi Ülikool asutati 21. juunil 1966. 

Ülikoolis õpib üle 9000 üliõpilase, kes on pärit rohkem kui 80 riigist. 

Kõik ülikooli teaduskonnad asuvad ülikoolilinnakuna ühes suures hoonetekompleksis Bodeni järve ääres. 

Loodus-, filosoofia- ja sotsiaalteaduste seast on õppuritel valida ligikaudu 40 eriala vahel.

## Eestlased Konstanzi Ülikoolis
* Konstanzi Ülikooli juures tegutsesid pikemat aega Margit ja Urmas Sutrop. 
* 2001–2007 oli Bruno Mölder Konstanzi Ülikooli doktorant ning kaitses doktoritöö, milles ta kaitseb vaimuseisundite interpretivistlikku teooriat (omistusteooriat).

### Tuntud vilistlasi
* Martin Beneke (* 1965), füüsik, Leibnizi auhinna laureaat 2008
* Roland Benz (* 1943), Ordinarius Universität Würzburg biotehnoloogias
* Ekin Deligöz (* 1971), Saksamaa parlamendi liige roheliste fraktsioonis
* Zoran Djindjić (1952–2003), Serbia poliitik ja filosoof
* Gerdt Fehrle (* 1961), kirjanik
* Peter Friedrich (* 1972), parlamendi liige SPD fraktsioonis
* Werner Fröhlich (* 1953), ülikooli Donau-Universität Krems president aastatel 1999–2006
* Petra Gerster (* 1955), teleajakirjanik ja moderaator
* Birgit Homburger (* 1965), parlamendi liige FDP fraktsioonis
* Bas Kast (* 1973), menukirjanik ja ajakirjanik
* Asha-Rose Migiro (* 1956), ÜRO asepeasekretär (alates 2007)
* Ernst Mohr (* 1955), Sankt Galleni Ülikooli rektor (alates 2005)
* Axel A. Weber (* 1957), Deutsche Bundesbanki direktor

### Tuntud eesti rahvusest vilistlasi
* Margit Sutrop

## Viited

## Välislingid

* Koduleht
Kemi jõgi

**Kemi** (karjala *Kemijoki*, soome *Kemijoki*, vene *Кемь*) on jõgi Euroopas, Karjalas. Algab Ala-Kuittijärvest. Voolab valdavalt itta, läbides kärestikke ja järvi. Suubub Valgesse merre. 

Pikkus 191 km, valgla 27 700 km².
Madal-Beskiidid

**Madal-Beskiidid** (poola *Beskid Niski*, slovaki *Nízke Beskydy*) on mäestik Euroopas, Beskiidide idaosas. Kulgeb ida-lääne sihis. Kõrgus kuni 1001 meetrit.
Märket

**Märket** on kaljulaid Läänemeres Ahvenamaa läänepiiril. Lõunast uhub saarekest Ahvenameri, põhjast Selkämeri ja läänest Ahvenanrauma. Kaljuse taimestikuta laiu pindala on 3,3 ha ja kõrgus kuni 2 m. Laid on jagatud Soome ja Rootsi vahel vastavalt 1809. aasta Hamina rahulepingule. Praegune saart läbiv piirijoon pandi paika S-kujulisena 1985. aastal, arvestades vajadust säilitada kummalegi riigile tema esialgne rannajoon ja püügiõigused. Majakas ja abihooned, mille soomlased rajasid 1885. aastal eksikombel saare kõige kõrgemale kohale Rootsi poolele, liidendati tagasi Soome territooriumile, tagastades sama suure maa-ala saare idaosast. Soome pool kuulub Hammarlandi valla koosseisu, Rootsi pool jaguneb Östhammari valla ja 
Norrtälje valla vahel.

Märket on Soome läänepoolseim maismaapunkt. See on teadaolevalt üks maailma väiksemaid meresaari, mis on jaotatud kahe riigi (ja samas kolme erineva omavalitsuse) vahel. Veel veidi väiksem võib olla Koiluoto Kagu-Soomes piiril Venemaaga. 
Märketi majakas hakkas tööle automaatrežiimis 1977. aastal, 1979. aastast on saar asustamata.

## Välislingid

* Õhufoto
Frederick Windsor

**Lord Frederick Windsor** (**Frederick Michael George David Louis Windsor**; sündinud 6. aprillil 1979 Londonis Paddingtoni haiglas) on Kenti prints Michaeli ja Kenti printsess Michaeli poeg; tal on ka noorem õde Gabriella. Briti troonipärimisjärjekorras on Frederick 31. kohal.

## Haridus
Ta õppis Sunningdale'i koolis, Etoni Kolledžis ning hiljem Oxfordi ülikoolis klassikalist kirjandust.

## Töö
Lord on töötanud pangas ning olnud Burberry jaoks modell. Praegu on ta muusikaarvustaja, peaasjalikult ajakirja Tatler jaoks.

## Skandaalid
Frederick on meedial hambus olnud kahe asja pärast. Esiteks on ta saanud süüdistuse kokaiini tarvitamise eest; tema karistus tühistati hiljem ning ta kaebas kohtusse Daily Maili, kes sellest vahejuhtumist loo oli kirjutanud. 2002 avaldati mitmeid lugusid, mis väitsid, et lord oli kuulunud ka nüüdseks tegevuse lõpetanud homoseksuaalsete meeste klubisse.

2007. aasta oktoobris lahvatanud skandaali, kus kaks meest asusid kuningliku perekonna liikmelt raha välja pressima väidetava seks- ja narkootikumide videoga, seostatakse Frederickiga. Kahtlusalune Ian Strachan on kinnitanud oma advokaatidele, et on kohtunud lord Frederick Windsoriga.  

## Isiklikku
Ta on abielus Sophie Winklemaniga. Neil on kaks tütart: Maud ja Isabella.

## Viited
Gabriella Kingston

**Leedi Gabriella Kingston** (sünninimi Gabriella Marina Alexandra Ophelia Windsor; sündinud 23. aprillil 1981 Londonis St. Mary haiglas) on Kenti printsi Michaeli ja Kenti printsessi Michaeli teine laps; tal on ka vanem vend Freddie. 

Leedi Gabriella oli 2011. aastal Briti troonipärimisjärjekorras 38. kohal ja 2021. aastal 54. kohal.

2019. aastal abiellus ta Thomas Kingstoniga.